timothydillan/balinese-cpt-corpus huggingface dataset:
Nyakan Diwang punika silih tunggil tradisi wantah wénten ring Kecamatan Banjar, Kabupatén Buléléng, Propinsi Bali. Tradisi punika maratengan sega ring jaba paumahan para krama, antuk wujud pangucian paumahan kautama pawaregan sesampuné rahina Nyepi.

Laksana
Nyakan Diwang punika tradisi maratengan sega ring marga désa. Nyakan Diwang mawit saking kruna andap, punika nyakan miwah diwang. Nyakan Diwang punika wagian saking rahina Nyepi antuk manyuciang paumah miwah wujud rasa bagia sesampuné ngemargiang catur brata Nyepi marupa Amati Geni (néntén nguripang api), Amati Lelanguan (nénten maseneng-senengan), Amati Lelungan (nénten malancaran), miwah Amati Karya (nénten makarya)

Nyakan Diwang kakawitin duk manggala, tepat ipun kurang langkung jam 2-3 semeng, punika para krama mataki-taki antuk ngembak geni (nguripang api) miwah sareng medal saking jero punika tan pakaperentah. Ring ngembak geni kalaksanayang antuk ngaryanin jalikan saking bata utawi batako ring arep jeroan. Selantur nyané, krama ngawitin meratengan sega taler ulam-jangan, sambil magegonjakan sareng penyanding. Risampuné meratengan, ketah para kramané nuju para penyanding sawatara 4 semeng. Punika kalaksanayang ri kala meratengan sega.

Nyakan Diwang punika sarana antuk ngewangun rasa menyama braya, manyuciang pewaregan kaluwarga soang-soang, mangda karahayuan kaluwarga prasida kajaga.

Pustaka

Budaya Bali
Warisan budaya takbenda Indonésia
Songkét Beratan punika kain songkét asal ipun saking kalurahan Beratan, Kabupatén Buléléng, Bali. Tradisi katurunang ring Kalurahan Beratan madué kain songket ceciren sané khas, mawinan akéh kalangan kusus nyané ring Bali, kaloktah ngaaranin kain punika Songkét Beratan.

Pustaka

Bali
Kain
Budaya Bali
Tenun
Ter-teran utawi Matér-téran punika tradisi mayuda nganggén api sané kalaksanayang olih Désa Pakraman Seraya, Désa Pakraman Sarén, miwah Désa Pakraman Jasri, Kabupatén Karangasem, Bali, Indonésia. Tradisi puniki kalaksanayang ngekalih warsa, ri kala warsa genep ring rahina Pangrupukan utawi sarahina sadurung Nyepi.

Pustaka

Budaya Bali
Satua Ekalawya (aksara Bali: ᬏᬓᬮᬯ) inggih punika silih tunggil satua Bali sané kaketus saking mitologi Bharatayuda.

Daging satua
Saantukan sang Ekalawya tan katerima dados sisia olih bhagawan Drona, raris melayu kaalase. Gumanti jengah ring padewekan manah satya miwah bhakti jagi nunas ajah ring Hyang Bhagawan nenten naenin surud. Irika Sang Ekalawya makarya Arca Bhagawan Drona, raris kagenahang ring tengahin goa. Antuk bhaktin ipune, nyabran jagi ngelatih raga mapanahan, Sang Ekalawya ngaturan sembah pangubakti ring ajeng arcan Ida Hyang Bhagawan, sapunika manten ngerahina ngantos pascat pisan Sang Ekalawya mapanahan.

Sasampun sisian Ida Bhagawan Drona ring Astina wusan ujian, kasinanggeh Sang Arjuna sané pinih pascat ring aji papanahan. Dwaning asapunika Sang guru Drona kairing antuk sisiané malilacita ring tengahin alas. Irika Sang Arjuna makta asu borosan akeh pisan. Yan asapunapi minab asu borosan idané padem keni panah layah ipune. Irika raris Sang Arjuna ngetut pajalan cicinge katengah alase, raris kapanggih anak lanang rupané bagus, irika Sang Arjuna nakenin.

Arjuna : "Jero anak lanang, polih manggehin jatma sané manah asu titiange?"

Ekalawya : "Jero niki, sapasira?"

Arjuna : "Titiang Arjuna saking Pandawa."

Ekalawya : "Mangda Idewa uning titiag niki mawasta Sang Ekalawya, titiang sampun sané manah asu Idewané ngantos padem asu Idewane."

Arjuna : "Dados pascat pisan ragané ring aji papanahan, sira makaguru ragane?"

Ekalawya : "Guru titiange wantah Dang Hyang Drona."

Arjuna : "Irika sag Arjuna nunas pamit, raris ngarereh Dang Hyang Drona."

Sasampun kapanggih ring tengahin alase, irika raris Sang Arjuna maswabhawa bendu raris mataken ring Sang Bhagawan.

Guru Drona : "Nyen ané mademang Asu Idewané cening Sang Arjuna?"

Arjuna : "Ipun nganikayang sisian hyang bhagawan."

Guru Drona : "Bapa tusing pesan inget ngelah sisia sané duwegan tekén Idewa, yan keto jalan alih."

Irika sang arjuna lah Hyang Bhagawan Drona mamargi jumujug genah Sang Ekalawya. Sarauh ring genah punika, yan saking dija minab, saget sang Ekalawya sumujud ngamel cokor Hyang Bhagawan. Hyang Bhagawan raris ngandika.

Guru Drona : "Uduh cening nyen Idewa, bapa tusing pedas?"

Ekalawya : "Titiag sang ekalawya wangsa nisada, sisian Sang Bhagawan."

Guru Drona : "Yan saja Idewa sisian bapa, patut Idewa bhakti, Bapa ngidih inan lima tengawan ceninge, pinaka daksina".

Ekalawya : "Inan limané raris kaenjuhang kagetep olih Sang Bhagawan, katempelang ring limané sang Arjuna. Ngawit punika Sang Arjuna mapuspata sidimpil".

Uning ring dewek kaekadayang antuk Hyang Bhagawan, raris Sang Ekalawya mastu: "Malih pidan wénten Brata Yudha Sang Bhagawan padem keni ekadaya imaseh”.

Pustaka

Ekalawya
I Wayan Mudita Adnyana () inggih punika silih tunggil pangawi lontar Bali saking désa Tenganan, Kecamatan Manggis, Kabupatén Karangasem, Bali. Dané gelah keahlian nyurat lontar saking guru I Gusti Bagus Sugriwa saking Singaraja ring warsa 1943. Akeh karya sastrané sané karipta, conto Bhagawad Gita, Mahabharata, Ramayana, Purusada Santa, Sutasoma, Arjuna Wiwaha, Bomantaka, Gatotkacasraya, miwah liyanan sané sampun kawedharin ring sajebag gumi. Nénten ja nyurat, Dané tasih aktip ring panyuratan awig-awig désa adat, nyalin prasasti, babad miwah pamancangah. I Wayan Mudita tasih demen sareng seni pedalangan miwah macapat.

Dané tasih gelah perpustakaan désa maaran Widhi Sastra ring warsa 1970. Dados pelopor panyuratan kakawin magambar Bharata Yudha miwah Ramayana ring désa Tenganan saking warsa 1972, miwah ngawedharang sekaa wayang sané maaran Dharma Kusuma ring warsa 1980.

Wenten tigang kepala negara sané sampun matemu sareng dané, inggih punika Présidén Italia Sandro Pertini ring tanggal 6 Juli 1983 sané meli lontar Baratha Yudha senilai Rp.10.000, Perdana Menteri Selandia Baru, Hellené Clark sané meli lontar Baratha Yudha senilai Rp.246.000, tanggal 7 Januari 1988 miwah Présidén Indonésia, Megawati Soekarnoputri ring tanggal 31 Désémber 2001 sané meli lontar Ramayana senilai Rp.500.000. Dané tasih gelah jejaring sareng A.A.Teeuw, ilmuwan Belanda sané madedikasi ring riset sastra Indonésia.

Penghargaan
Juara II nyurat ring don lontar Tingkat Provinsi Bali warsa 1984
Piagam Dharma Kusuma Madia saking Bupati Karangasem warsa 1987.

Pustaka

Pranala jaba

Adnyana, I Wayan Mudita
Adnyana, I Wayan Mudita
Gebug Éndé punika upacara ngerauhang sabeh taler manados pelaliyan krama Désa Seraya, Kabupatén Karangasem. Upacara puniki kalaksanayang mawentuk pelaliyanan raintara lanang sané sampun kelih taler anom-anom ri kala masa gentuh miwah sesampun metanduran. Pelaliyanana puniki nganggén piranti sané kaaranin gebug miwah éndé.

Lelintihan
Tradisi Gebug Éndé kekawitin sesampuné yuda riantara Krajaan Karangasem miwah Krajaan Selaparang. Prajurit Krajaan Karangasem kadiri saking krama Désa Seraya, Désa Angantelu, miwah Désa Bugbug. Prajurit puniki sesampun ngamenangang yuda punika tedun sabéh bales, sané kapercaya manados paica Hyang Widhi. Dané sesampuné mantuk saking mayuda ring désa soang-soang. Désa Seraya duk asapunika keni gentuh sué. Idep kamenangan ipun ring yuda sadurung nyané, para prajurit puniki ngemargiang upacara mapinunas sabeh majeng Hyang Widhi kasarengin antuk mayuda-yudaan. Ring galah pangawit punika ritual Gebug éndé manados tradisi krama Désa Seraya.

Piranti
Ritual Gebug éndé kmargiang nganggén piranti pengebug miwah alat penangkis. Piranti pengebug marupa rotan antuk lantang ipun sawatara 1,5 méter nganti 2 méter kearanin gebug. Asapunika piranti panangkis nyané marupa ulatan kulit sampi tuh antuk mawentuk bunter kearanin énde. Para pemain nganggé kuwaca adat madya mawarna bang, jenar, ijo miwah kasawangin mas.

Pamentasan
Ritual Gebug éndé kamargiang olih krama Désa Pakraman Seraya. Ritual taler kalaksanayang olih krama Désa Pakraman Seraya sané sampun magingsir ring Désa Patas, Kabupatén Buléléng. Pelaliyanan kemargiang antuk saling serang riantara pemain antuk ngebug miwah nahan saking serangan nganggén panangkis. Pamentasan Gebug éndé kalaksanayang ring genah sané jimbar miwah datar. Genah pamentasan kewagi kalih miwah kewatesin antuk tali miwah tiing. Atenga ipun antuk sané pemain miwah atenga ipun antuk sané nyingakin.

Ritual Gebug éndé kakawitin antuk mapinunas mangda mamargi antar miwah prasida ngicayang karahayuan majeng kramané. Sesampuné, para pemain miwah sané nyungakin polih sambutan miwah pitutur saking prajuru. Plaliyanan kapimpin miwah kaawasin olih satunggal wasit. Sané kapertama kamargiang gebug éndé anom, wusan punika kemargiang sané sampun kelih. Uger-uger ring Gebug Ende punika pemain wantah prasida ngebug ring wagiang bancang nganti prabu. Plaliyanan kapuputang ri kala wénten pemain sampun tan prasida ngewales serangan musuh ipun. Partandingan kairingin antuk tetabuhan céng-céng, suling, kempul, tawak-tawak, miwah gamelan gong kebyar.

Pustaka

Suratan

Budaya Bali
Basmerah punika silih tunggil ritual sané kamargiang ngewarsa ring Désa Pakraman Taman Pohmanis, Dénpasar, Bali. Basmerah mawit saking kalih kruna, punika basme miwah rah. Ring Basa Sansekerta basme maartos "sajebag sinunggil sané kapralina olih api utawi abu", sakewanten ring Basa Jawa Kuna meartos "abu utawi tanda lelata manados ceciren sékte". Sané polih kruna rah manadosang, punika basmerah meartos rah sané kaolesin ring lelata manados ceciren.

Tata laksana basmerah kalaksanayang antuk nyambleh kucit butuan antuk rah ipun kaolesang ring lelata krama antuk tanda minyarengin. Ritual puniki ketah kalaksanayang ring Kajeng Kliwon Sasih Kanem riantara sasih Nopémber nganti Désémber. Aran liyané upacara puniki mecaru miwah nyambleh sasih kanem. Sasih kanem kapilih mawinan galah punika pacang wénten panyungkan sané mingaruhin manusa miwah palemahan ipun. Basmerah katetapang manados warisan budaya takbenda Propinsi Bali saking Dénpasar, warsa 2018.

Pustaka

Budaya Bali
Basa Kawi silih tunggil basa sadurung nyané wénten ring Nusa Jawa ring aab krajaan-krajaan Hindu-Buddha Nusantara taler keanggén ring panyuratan sastra. Ring tradisi Jawa, basa Kawi kauningin antuk basa Jawa Kuna. Menawi, basa Kawi punika nénten basa Jawa Kuna asli, mawinan polih pingaruh saking Basa Sanskerta.

Kruna kawi punika meartos "pangawi". Sapunika karya sastra kakaryanin olih Sang Pangawi kaaranin kakawin. Ketah kakawin marupa gita sané nyarengin uger-uger katentu. Sinamian kakawin kasurat nganggén Aksara Bali, ring Aksara Jawa wantah wénten ring prasasti miwah serat.

Pustaka

Cingak malih
Kakawin
Hindu
Buddha
Wilhelm von Humboldt

Sasuratan

Wilhelm von Humboldt (1836). Über die Kawi-Sprache [On the Kawi Language] (in German): Vol 1, Vol 2, Vol 3

1992–1993, Bahasa parwa : tatabahasa Jawa Kuna: Yogyakarta: Gadjah Mada University Press. Bekerja sama dengan I.J. Poedjawijatna. Cetakan ulang dari edisi warsa 1954

Old Javanese (Kawi). Avenir Stepanovich Teselkin. Translated and edited with a preface by John M. Echols.

Bahasa Austronesia
Satua I Congeh Kacunduk Ratun Segara inggih punika silih tunggil satua Bali.

Daging satua
Ri sedek dina semengan para bendégané ring Désa Nyalyan pada sebet nyiageyang sakancan paaban tur bekel sané lakar kabakta nempuhin segarané. Kagiat yukti manahnyané ngamolihang ulam saakéh-akehnyané. Sami sampun pada siaga minakadi umpan, sau, pancing, pencar, miwah sané lianan.

Kacarita né mangkin wénten asiki bendéga sané maparab I Congeh. I Congeh uli mara kepit paningalané semengané ento nadak sara tindakannyané setata paling, turin setata apa ané jemaka nadaksara ulung. I Congeh ngenehang padidi apa ané lakar katiba tekéning déwék ipuné. Lan dibi sanja i déwék mangipiang ulungin bulan.

"Ah...... anggon gena nyangetin ipian, paling melah né jani iraga énggal-éngal luas", kéto kenehnyané I Congeh. Laut ia ngedéng jukungné miwah nyalanang jukungné ka tengahin segara. Adéng-adéng jukungné ningalin pasisi nuju katengahin segara. I Congeh mulang pancing sané sampun medaging umpan, akéh ulamé pada gasék menampekin pancingnyané.

Sané mangkin dungki-dungkiné sampun akéh medaging ulam kanti dungkiné ten muat raris kagenahin drika ring jukungé. Sanghyang Surya sayan ngendukang meciri sanjané ngawitin. I Congeh digelis nyalanang jukungné jagi mulihan sinah kurenan Ian pianak ipuné sampun ngantiang, perahuné terus mejalan, dadi getihné I Congeh kadirasa ngoyong, ketugan tangkahnyané becat, peningalanné tusing mekedipan ningalin apa ané ada di arepan ipuné. Toyané melincer, didih toyané akéh, ring tengahin toyané punika mijil ulam mewarna selem denges, panyingakan ulamé punika barak ngendih sekadi api sané lakar sida muuin jukungné ya I Congeh.

"Duh........ napi sané katibén ring déwék tiangé mangkin", kéto kenehné l Congeh. Sinah né jani i déwék tusing lakar malipetan mulih, ceg prajani ia inget tekén pianak Ian somah ipuné jumah. Miribang ené suba artin ipian i déwék dibi sanja. Ulamé sané ageng punika menampekin perahuné I Congeh, prajani I Congeh ngejer ngetor babuyutan sing kodag bana naanang jejeh atin ipuné.

Ulamé punika nénten ja nyengkalén nangin ulamé punika masuara sekadi manusa. Ih cai Congeh dibi sanja amonto gelah suba maang cai piteket, nanging cai tusing masih ngerti apa isin piteketé totonang. Nah apang cai pedas nawang ené gelah mula sané nongosin segarané ené yan cai edot ngalih merta dini lakar misadia baang gelah, sakéwala ingetang eda pati Ioba. Ebéné sisan daar bang pisagen ngidih abedik tur yén enu sisané dadi adep. l Congeh nyakupang limannyané matur suksemaning manah ipuné. Nah né jani kema suba cai mulih nanging ingetang eda nyen unduké ené sambatanga tekén anak elénan. Disubané I Congeh mepamit, laut ia éncol mulihan di sisin segarané kurenanné I Congeh sampun mangantosang.

Di subané jukungé ngerapet di pasisin segarené lantas kurenanné nyemak ulam-ulamé sané kapolihang. Sesampuné puput I Congeh miwah kurenanné mejalan mulihan. Di selantang jalan, I Congeh ngenehang unduké sané katiba marep déwéknyané, tur ten engsap ia lakar nyimpen unduké ento ring keneh ipuné nénten lakar orahanga tekén anaké lianan.

Pustaka

Congeh Kacunduk Ratun Segara, I
Bhatari Lingsir, Ida Bhatari Ratu Niang Sakti, utawi Ida Ratu Niang Lingsir punika déwi Hindu Bali sané malinggih ring Pura Griya Tanah Kilap. Ida taler kapuja ring genah liyané sekadi Kongco Pura Taman Gandasari miwah Griya Kongco Dwipayana.

Legénda
Danghyang Nirartha mamargi nuju Bali ring warsa 1411 kasarengin rabi miwah pitu oka nyané. Silih tunggil oka punika maparab Ida Rai Istri. Duk galah nuju wewengkon kangin Bali, Danghyang Nirartha matemu sareng satunggal naga sané sané ngabuka cangkem nyanné ageng ipun sekadi goa. Ida ngeranjing ring jero cangkem punika taler nemu situnggil telaga sané kaentikin tunjung sedek kembang. Sesampun ngerereh sekar-sekar punika, ida medal saking weteng naga, selantur nyané naga punika ical.

Rikala medal saking cangkem naga, prarai Danghyang Nirartha manadi mawit warna sekar tunjung karereh olih ida, punika bang, ireng, miwah petak. Asapunika ngaranayang rabi miwah oka nyané jerih miwah mapencar. Ida Rai Istri tetap nyarengin ajik nyané ngatos moksa ring wana Suwung. Ida selantur nyané kapuja miwah magelar Bhatari Lingsir utawi Ida Bhatari Ratu Niang Sakti.

Budaya kasub
Wastan Ratu Niang Lingsir manados murda makudang gending mabasa Bali.

Pustaka

Dewata Hindu Bali
Dewa-Dewi Taoisme
Ratu Ayu Mas Penyarikan punika mingsiki taler istri saking Ratu Gedé Dalam Dasar miwah swadharma ipun manados panitera nyané. Liyané nikayang punika ida nénten istri Ratu Gedé Dalam Dasar menawi panitera saking Ratu Ayu Suan Subandar.

Cingak malih
Gunung Batur

Pustaka

Dewata Hindu Bali
Endek (aksara Bali: ᬳᭂᬦ᭄ᬤᭂᬓ᭄) inggih punika silih tunggil kain tenun saking Bali. Kain endek pinaka asil pakaryan seni rupa terapan, tegesnyané karya seni sané prasida kanggén ring urip iragané ngarahina. Endek mawit saking kruna “gendekan” utawi “ngendek” sané maartos meneng utawi kukuh, nénten mauah warnannyané. Parikrama nenun utawi patenunan endek ring Bali prasida kacingakin ring Kabupatén Karangasem, Klungkung, Gianyar, Buléléng, Jembrana miwah Dénpasar. Kanikayang, endek sané wénten ring sakancan kabupatén punika madué cecirennyané soang-soang, punika mawinan kain endek ketah kaaranin manut wit utawi asalnyané sakadi "Endek Klungkung", "Endek Sidemen" msl.

Babad
Kawéntenan kain endek ngawit saking warsa 1985, daweg masa karatuan Raja Dalem Waturénggong ring Gélgél, Klungkung. Kain endek laut nglimbak ring wawengkon Klungkung, silih tunggilnyané ring désa Sulang. Ring Sulang, kain tenun endek kakawitin olih Wayan Rudja sané daweg punika madué kirang langkung 200 pagawé. Yadiastun kain endek sampun wénten daweg karatuan Gégél, nanging panglimbaknyané ring Désa Sulang ri sampun masa kemerdekaan RI. Panglimbak kain endek ring Désa Sulang kakawitin duk warsa 1975 tir kalanturang antuk panglimbaknyané ring warsa 1985 ngantos mangkin.

Dumun, perusahaan kerajinan tenun Ikat Endek ring désa Sulang wénten 25, sakéwanten kawéntenannyané ngantos mangkin sampun ngirangang. Mangkin utsaha kerajinan tenun endek sané kantun mamargi wantah kalih perusahaan, minakadi Tenun Endek Astika miwah Usaha Tenun Endek Resya. Pasang surut panglimbak kerajinan tenun endek punika prasida kacingakin ri sajeroning 1985-1995, 1996-2006, 2007-2012. Pasang surut puniki sangkaning ekonomi sané rered sané mawinan wantuan pemerintah nénten sida malih kalanturang. Sadurungnyané pemerintah ngicénin panuntunan saking UNDP miwah BUMN anggén nglimbakang utsaha tenun endek.

Kawigunan
Kain Endek prasida kanggén ring panganggé adat utawi dados taler kanggén pinaka seragam sekolah miwah kantor. Sakéwanten wénten motif-motif sané sakral sané wantah kanggén ri sajeroning upacara agama. Wénten taler sané wantah kanggén olih prakanggé sakadi raja miwah anak ménak.

Ngantos mangkin, kain endek kantun kanggén ring sakancan widang, ngawit kanggén bahan makarya panganggé formal, pakaryan, acara adat untawi gaya fashion. Kain endek Bali nganutin aab jagat tur kawigunannyané kauwah khusus anggén ngadungang cihna tradisional modern. Asil uahan puniki ketahnyané kanggén Kebaya Endek, Kemeja Endek, miwah Kebaya Adat.

Pustaka

Budaya Bali
Budaya Indonésia
Kain tenun ring Indonésia
Kain gringsing silih tunggil kain tenun tradisional, wantah manados satunggal saking 3 negara sané nganggén tata laksana dobel ikat, negara tiosan punika India miwah Jepang, galah antuk muputang karya ipun ngantos 2-5 warsa. Kain puniki asal ipun saking Désa Tenganan, Kabupatén Karangasem, Bali. Ketah nyané, krama Tenganan madué kain gringsing sané mayusa satusan warsa, keanggén ring upacara adat. Kruna gringsing mawit saking ”gring” sané meartos "sungkan" miwah "sing'" sané meartos "nénten" sapunika artos ipun "nénten sungkan". Teges ipun ring kruna punika sekadi panolak bala.

Pustaka

Tekstil
Budaya Bali
Budaya Indonésia
Kain tenun ring Indonésia
Ku Pinta Lagi inggih punika silih tunggil gending wajib nasional sané wénten ring negara Indonésia. Gending sané mamurda Ku Pinta Lagi puniki kakaryanin olih Cornel Simanjuntak.

Liriknyané
Hai, pagi yang baru menjelang
Pulangkan imanku yang sudah hilang
Berikan daku cinta dan hasrat
Sehingga aku boleh mendarat
Kulihat terang, meski tak benderang
Sehingga gelap lambat laun kan lenyap
Kulihat terang, meski tak benderang
Sehingga gelap lambat laun kan lenyap

Datanglah cahaya di hati
Bawalah Imanku kembali

Datang datang pagi pagi
Datang datang pagi pagi
Datanglah cahaya di hati
Bawalah Imanku kembali

Pustaka

Gending nasional Indonésia
Karangan Bunga dari Selatan inggih punika silih tunggil gending wajib nasional sané wénten ring negara Indonésia. Gending sané mamurda Karangan Bunga dari Selatan puniki kakaryanin olih Ismail Marzuki. Gending punika madaging indik utsaha para pahlawanné antuk kamahardikayan Indonésia.

Liriknyané
Bunga terkarang indah permai
Mengikat batin diriku
Kurnia dari putri suri
Tanda bunga darimu

Bunga dijalin rempah rampai
Dihiasi warna-warni
Tercantum didalam hatiku
Bunga ciptaan dewi

Seruan masa datang bagimu
Panggilan Ibu Pertiwi
Kau letakkan bunga karangan-mu
Telah menambatkan hati

Pustaka

Gending nasional Indonésia
Melati di Tapal Batas inggih punika silih tunggil gending nasional sané wénten ring negara Indonésia. Gending sané mamurda Melati di Tapal Batas puniki kakaryanin olih Ismail Marzuki. Gending puniki madaging indik kawéntenan para istri sané sareng mautsaha antuk ngamolihang kamahardikayan.

Liriknyané
Engkau gadis muda jelita
Bagai sekuntum melati
Engkau sumbangkan diri raga
Di tapal batas Bekasi

Engkau dinamakan Srikandi
Pendekar putri sejati
Engkau turut jejak pemuda
Turut mengawal negara

Oh pendekar putri yang cantik
Dengarlah panggilan ibu
Sawah ladang rindu menanti
Akan sumbangan baktimu

Duhai putri muda remaja
Suntingkan kampung halaman
Kembali kepangkuan Bunda
Berbakti kita di ladang

Pustaka

Gending nasional Indonésia
Puniki Lis kecamatan miwah kelurahan ring Kabupatén Lebak, propinsi Banten, Indonésia mawit saking Pérméndagri no.137 warsa 2017. Kabupatén Lebak madué 28 kecamatan, 5 kelurahan miwah 340 désa. Ring warsa 2017, akéh kramanyané kirang langkung 1.222.258 diri mawit jimbarnyané 3.426,56 km² miwah kepadetanné 357 diri/km².

Lis kecamatan miwah kelurahan ring Kabupatén Lebak, inggih punika:

Pustaka

Cingak masih
Kabupatén miwah kota ring Indonésia
Kecamatan miwah kelurahan ring Indonésia
Kecamatan miwah kelurahan ring Banten

Pranala jaba
Situs Resmi Propinsi Banten
Badan Pusat Statistik Provinsi Banten
Situs Resmi Kabupatén Lebak
Badan Pusat Statistik Kabupatén Lebak
catetan: URL ring galahe mangkin dados maubah/ilang. Yening URL nenten aktip, ngiring usapin saking lis.

Lebak
Lebak
Mérah Putih inggih punika silih tunggil gending wajib nasional sané wénten ring negara Indonésia. Gending sané mamurda Mérah Putih puniki kakaryanin olih Ibu Sud. Gending punika madaging indik artos saking bendéra negara Indonésia.

Liriknyané
Berdera merah putih
Bendera tanah airku
Gagah dan jernih tampak warnamu
Berkibarlah di langit yang biru
Bendera merah putih
Bendera bangsaku

Berdera merah putih
Pelambang brani dan suci
Siap selalu kami berbakti
Untuk bangsa dan ibu pertiwi
Berdera merah putih
Trimalah salamku

Pustaka

Gending nasional Indonésia
Mérah Putih inggih punika silih tunggil gending wajib nasional sané wénten ring negara Indonésia. Gending sané mamurda Mérah Putih puniki kakaryanin olih Gombloh. Gending punika madaging indik pentingnyané kawéntenan bendéra negara Indonésia.

Liriknyané
Berkibarlah bendera negeriku
Berkibarlah engaku didadaku
Tunjukkanlah kepada dunia
Semangatmu yang panas membara

Daku ingin diri raga ini
Selaras dan keanggunan
Daku ingin jemariku ini
Menuliskan kharismamu

Berkibarlah bendera negeriku
Berkibar di luas nuansamu
Tunjukkanlah kepada dunia
Ramah tamah budi bahasamu

Daku ingin kepal tangan ini
Menunaikan kewajiban oh..
Putera bangsa yang mengemban cita
Hidup dalam kesatuan.

Pustaka

Gending nasional Indonésia
Nyiur Hijau inggih punika silih tunggil gending wajib nasional sané wénten ring negara Indonésia. Gending sané mamurda Nyiur Hijau puniki kakaryanin olih R. Maladi. Gending punika madaging indik artos saking bendéra negara Indonésia.

Liriknyané
Nyiur hijau
Di tepi pantai
Siar siur
Daunnya melambai

Padi mengembang
Kuning merayu
Burung burung
Bernyanyi gembira

Tanah airku
Tumpah darahku
Tanah yang subur
Kaya makmur

Tanah airku
Tumpah darahku
Tanah yang kaya
Permai nyata

Pustaka

Gending nasional Indonésia
Pada Pahlawan inggih punika silih tunggil gending wajib nasional sané wénten ring negara Indonésia. Gending sané mamurda Pada Pahlawan puniki kakaryanin olih Cornel Simanjuntak dan Usmar Ismail. Gending punika madaging indik para pahlawan sané sampun mautsaha antuk kamahardikayan negara Indonésia.

Liriknyané
Dengar-lah dengar nyanyian gembira..

Bagimu pahlawan kusuma bangsa..

Dengarlah dengar seruan mulia..

Seluruh Negara memuji dikau..

Dengar derap langkah pahlawan..

Menuju medan perang..

Memanggil setiap putera..

Ikut bela bangsa..

Dengarlah dengar nyanyian gembira..

Bagimu pahlawan kusuma bangsa..

Pustaka